Günther Kaufmann

Da Günther Kaufmann (* 16. Juni 1947 z Minga; † 10. Mai 2012 z Berlin In: Focus, 11. Mai 2012.) wor a boarischa Schauspuia.

 Lebm 
Da Kaufmann is 1947 im Mingara Stodtei Schwabing ois Bua vo ana Boarin und am amerikanischn Soidotn geborn worn. Spoda is de Famij in in Stodtei Hasenbergl umzogn. Vom Fuimemocha Rainer Werner Fassbinder is a ois Schauspuia entdeckt worn. Er hod in mearane vo seine Fuim mitgspuit. Spoda in de 1980a und 1990a Joar hod da Kaufmann in de ZDF-Serien Derrick und Der Alte mitgwiakt.

Sei Lebm is zeitweis wia a Krimi valaffa. Aus Liab za seina drittn, domois doudkrankn Frau Alexandra hod a anno 2001 a foisches Gstendnis obglegt und is fian Mord an seim Steiaberota za 15 Joar Gfengnis vaurteit worn. 3 Joar is a inhoftiat gwen, nacha san de woarn Meada, wo vo seine Frau ogstift gwen san, festgnumma worn. Draf is dees Vafoarn nei afgroit und da Kaufmann freigsprocha worn.Schauspieler Günther Kaufmann ist tot, in SPIEGEL Online, 11. Mai 2012.

 Famij 
Da Kaufmann hod zwoa Kinda, Eva (* 1970) und Dave (* 1971).Kaufmann-Tochter Eva: „Vater log aus Liebe“ Sei Bua, da Dave Kaufmann, 20 Joar lang Fenstaputza, hod 2009 (mit Ende 30) an da drittn Staffe vo da RTL-Castingshow Das Supertalent teignumma. Dobei hod a an viatn Plotz gschofft. Seitdem is a haptberuafle Swing-Sänga und Schauspuia.

 Fuimografie (Auswoi) 
 1970: Götter der Pest
 1971: Whity
 1979: Die Ehe der Maria Braun
 1980: Berlin Alexanderplatz
 1981: Lola
 1982: Die Sehnsucht der Veronika Voss
 1982: Querelle
 1982: Kamikaze 1989
 1985: Otto – Der Film
 1996: Römisches Intermezzo
 2001: Mayday! Überfall auf hoher See
 2007: Leroy
 2008: Dahoam is Dahoam
 2009: Wickie und die starken Männer (Realfuim in Orbat)
 2010: Jerry Cotton
 2011: Homies
 2011: Wickie auf großer Fahrt
 2012: Türkisch für Anfänger – Der Film

 Beleg 

 Literatua 
 Günther Kaufmann, Gabriele Droste: Der weiße Neger vom Hasenbergl. Diana, Minga, 2004. ISBN 3-453-26506-8

 Im Netz 
 Hoamseitn vom Günther Kaufmann


 Günther Kaufmann auf filmportal.de

Kategorie:Schauspieler
Kategorie:Bayer
Kategorie:Person (München)
Kategorie:Geboren 1947
Kategorie:Gestorben 2012
Kategorie:Mann